Malayziyaning sobiq qiroli va “Moskva go‘zali” o‘g‘il farzandli bo‘ldi

Malayziyaning sobiq qiroli Muhammad V va uning rafiqasi “Moskva go‘zali” unvoni sohibasi Oksana Voyevodina o‘g‘il farzandli bo‘ldi. Bu haqda Oksana Voyevodina Instagram’dagi sahifasida ma’lum qildi.

Chaqaloq 21-may kuni dunyoga kelgan.
“Men o‘g‘limiz uchun turmush o‘rtog‘imdan minnatdorman. Endi biz uch kishimiz. Bizning oilamizni tanlaganing uchun rahmat, Tenku Ismail Leon Petra Bin Tenku Muhammad V Faris Petra”, — deb yozadi Voyevodina.
Juftlik 2018-yilning noyabr oyida turmush qurgan edi. 2019-yilning yanvar oyida Muhammad taxtdan voz kechdi. Bu Malayziya tarixidagi monarx muddatidan oldin taxtdan voz kechishi bilan bog‘liq birinchi holat bo‘ldi.